ddrg/super_eurlex huggingface dataset:
1)

I priedas iš dalies keičiamas taip: a) Vokietijai skirtoje dalyje Hamburgo oro uostui (Hamburg Flughafen) skirtas įrašas pakeičiamas taip: „Hamburg Flughafen DE HAM 4 A HC(2), NHC-T(FR)(2), NHC-NT(2) O“ b) Graikijai skirtoje dalyje Neos Kafkassos kelio ruožo pasienio kontrolės postui skirtas įrašas pakeičiamas taip: „Neos Kafkassos GR NKF 3 R HC, NHC-T(2), NHC-NT“ c) Ispanijai skirtoje dalyje Tenerifės Santa Kruso uostui skirtas įrašas pakeičiamas taip: „Santa Cruz de Tenerife ES SCT 1 P Dársena HC, NHC-NT(2) Dique U, E, O“ d) Portugalijai skirtoje dalyje Lisabonos uostui skirtas įrašas pakeičiamas taip: „Lisboa PT LIS 1 P Liscont HC(2) Xabregas HC, NHC-T(FR), NHC-NT“ e) Švedijai skirtoje dalyje Geteborgo Landveterio oro uostui skirtas įrašas pakeičiamas taip: „Göteborg-Landvetter SE GOT 4 A HC(2), NHC(2) O“ f) Jungtinei Karalystei skirtoje dalyje Hitrou oro uostui skirtas įrašas pakeičiamas taip: „Heathrow GB LHR 4 A Eurobip HC(1)(2), NHC(2) Animal Reception Centre U, E, O APH Ltd. HC(1)(2)“
6 straipsnis

1. Pakomitečių ir specializuotų darbo grupių posėdžiai kurios nors Šalies rašytiniu prašymu ir Šalims sutarus šaukiami esant reikalui ir bent kartą per metus. Kiekvienas posėdis vyksta Šalių sutartoje vietoje ir sutartu laiku.

2. Jei viena Šalis prašo sušaukti pakomitečio ar specializuotos darbo grupės posėdį, kitos Šalies sekretorius atsakymą pateikia per 20 darbo dienų nuo to prašymo gavimo. Ypatingos skubos atvejais pakomitečių ir specializuotų darbo grupių posėdžiai gali būti sušaukiami per trumpesnį laiką, jei Šalys tam pritaria.
2)

27 straipsnio 1 dalis pakeičiama taip: „1. Įšaldomos visos lėšos ir ekonominiai ištekliai, kurie tiesiogiai ar netiesiogiai nuosavybės teise priklauso, arba kuriuos turi, valdo ar kontroliuoja: a) I priede išvardyti asmenys ir subjektai, kuriuos Sankcijų komitetas ar JT Saugumo Taryba įtraukė į sąrašą kaip asmenis ir subjektus, dalyvaujančius KLDR vykdomose branduolinėse, balistinių raketų ar kitų masinio naikinimo ginklų programose arba teikiančius paramą tokioms programoms, be kita ko, neteisėtomis priemonėmis, arba jų vardu ar nurodymu veikiantys asmenys ar subjektai, arba jų nuosavybės teise valdomi ar kontroliuojami, be kita ko, neteisėtomis priemonėmis, subjektai; b) į I priedą neįtraukti asmenys ir subjektai, kaip išvardyta II priede: i) atsakingi už KLDR vykdomas branduolines, balistinių raketų ar kitų masinio naikinimo ginklų programas, be kita ko, remiantys ir propaguojantys tas programas, arba jų vardu ar jų nurodymu veikiantys asmenys ar subjektai, arba jų nuosavybės teise valdomi ar kontroliuojami, be kita ko, neteisėtomis priemonėmis, subjektai; ii) teikiantys finansines paslaugas ar pervedantys bet kokios rūšies finansinį ar kitą turtą arba išteklius, kuriais galėtų būti prisidedama prie KLDR vykdomų branduolinių, balistinių raketų ar kitų masinio naikinimo ginklų programų, į valstybių narių teritoriją, per ją ar iš jos, arba valstybių narių piliečiai ar pagal valstybių narių įstatymus įsteigti subjektai arba jų teritorijoje esantys asmenys ar finansų įstaigos, arba jų vardu ar nurodymu veikiantys asmenys ar subjektai, arba jų nuosavybės teise valdomi ar kontroliuojami subjektai; iii) dalyvaujantys, be kita ko, teikiant finansines paslaugas, tiekiant KLDR arba iš KLDR visų rūšių ginklus bei su jais susijusius reikmenis ar tiekiant į KLDR objektus, medžiagas, įrangą, prekes ir technologijas, kuriais galėtų būti prisidedama prie KLDR vykdomų branduolinių, balistinių raketų ar kitų masinio naikinimo ginklų programų; c) į I arba II priedą neįtraukti asmenys ir subjektai, veikiantys I arba II priede išvardytų asmenų ar subjektų vardu ar nurodymu, arba asmenys, padedantys nesilaikyti sankcijų arba pažeisti JT ST rezoliucijų 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017), 2375 (2017) ar 2397 (2017) arba šio sprendimo nuostatas, išvardyti šio sprendimo III priede; d) į I, II arba III priedą neįtraukti KLDR Vyriausybės arba Korėjos darbininkų partijos subjektai, arba jų vardu ar nurodymu veikiantys asmenys ar subjektai, arba jų nuosavybės teise valdomi ar kontroliuojami subjektai, kurie, kaip nustato Taryba, yra susiję su KLDR vykdomomis branduolinėmis arba balistinių raketų programomis ar kita JT ST rezoliucijomis 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017), 2375 (2017) ar (2397 (2017) draudžiama veikla, kaip išvardyta šio sprendimo V priede.“;
3)

20 straipsnio 1 dalyje nurodyti tam tikri kodai atnaujinami taip: a) c punkto pirmame sakinyje kodai „nuo 2710 11 iki 2710 19 69“ pakeičiami kodais „nuo 2710 12 iki 2710 19 68, nuo 2710 20 iki 2710 20 39 ir 2710 20 90 (tik produktai, kurių mažiau nei 90 % tūrio (įskaitant nuostolius) distiliuojasi 210 °C temperatūroje ir ne mažiau kaip 65 % tūrio (įskaitant nuostolius) distiliuojasi 250 °C temperatūroje, nustatant pagal ISO 3405 metodą (ekvivalentiškas ASTM D 86 metodui))“; b) c punkto antrame sakinyje kodas „2710 11 21“ pakeičiamas kodu „2710 12 21“; c) c punkto antrame sakinyje kodas „2710 11 25“ pakeičiamas kodu „2710 12 25“; d) c punkto pirmame sakinyje kodas „2710 19 29“ pakeičiamas kodais „2710 19 29 ir 2710 20 90 (tik produktai, kurių mažiau nei 90 % tūrio (įskaitant nuostolius) distiliuojasi 210 °C temperatūroje ir ne mažiau kaip 65 % tūrio (įskaitant nuostolius) distiliuojasi 250 °C temperatūroje, nustatant pagal ISO 3405 metodą (ekvivalentiškas ASTM D 86 metodui))“; e) h punkte kodas „3824 90 99“ pakeičiamas kodais „3824 99 86, 3824 99 92 (išskyrus apsaugos nuo rūdijimo preparatus, kurių aktyviosios sudedamosios dalys yra aminai, ir sudėtinius neorganinius lakų ir panašių produktų tirpiklius ir skiediklius), 3824 99 93, 3824 99 96 (išskyrus apsaugos nuo rūdijimo preparatus, kurių aktyviosios sudedamosios dalys yra aminai, ir sudėtinius neorganinius lakų ir panašių produktų tirpiklius ir skiediklius), 3826 00 10 ir 3826 00 90“;
(3)

pagal Reglamento (ES) Nr. 1306/2013 54 straipsnio 3 dalį dėl tinkamai pagrįstų priežasčių valstybės narės gali nuspręsti nesiekti susigrąžinti neteisėtai išmokėtų sumų. Toks sprendimas gali būti priimtas tik tuo atveju, jei jau patirtų ir numatomų išlaidų suma viršija sumą, kuri turi būti susigrąžinta, arba jei susigrąžinimas neįmanomas dėl skolininko arba už pažeidimą teisiškai atsakingų asmenų nemokumo, nustatyto ir pripažinto pagal nacionalinę teisę. Jei toks sprendimas priimamas per ketverius metus nuo sugrąžinimo reikalavimo datos arba per aštuonerius metus tais atvejais, kai susigrąžinimo byla perduota nacionaliniam teismui, 100 % finansinių nesusigrąžinimo pasekmių turėtų tekti Sąjungos biudžetui. Pagal Įgyvendinimo reglamento (ES) Nr. 908/2014 29 straipsnio e punktą sumos, kurių tam tikra valstybė narė nusprendė nesusigrąžinti, ir tokio jos sprendimo priežastys turi būti nurodytos metinėse finansinėse ataskaitose, nurodytose Reglamento (ES) Nr. 1306/2013 102 straipsnio 1 dalies c punkto iii papunktyje. Todėl tokios sumos neturėtų būti susigrąžinamos iš atitinkamų valstybių narių, o turi būti padengiamos iš Sąjungos biudžeto;
(2)

2018 m. vasario 1 d. Jungtinių Tautų Saugumo Tarybos komitetas, įsteigtas pagal Jungtinių Tautų Saugumo Tarybos rezoliuciją 1533 (2004), įtraukė keturis asmenis į asmenų ir subjektų, kuriems taikomos ribojamosios priemonės, sąrašą. Todėl tie asmenys turėtų būtį įtraukti į Sprendimo 2010/788/BUSP I priedą. Kadangi du iš tų asmenų jau buvo įtraukti į to sprendimo II priedą, jie turėtų būti išbraukti iš to sprendimo II priedo ir dabar įtraukti į to sprendimo I priedą;
(9)

paslaugų centras turi dvi užduotis – stebėti geostacionariuosiuose palydovuose įrengtų siųstuvų-imtuvų signalų ir duomenų kokybę ir veikti kaip EGNOS naudotojų sąsaja. Be to, jis užtikrina Reglamento (ES) Nr. 1285/2013 2 straipsnio 5 dalies b punkte nurodytos komercinės duomenų perdavimo paslaugos EDAS teikimą. Paslaugų centras nuo 2004 m., t. y. iki Sąjungai įsigyjant sistemą, įkurtas Torechone (Ispanija). Šio centro vietos neverta persvarstyti, kadangi ji atitinka programos poreikius, centrui naudos teikia jau paskirtos viešosios investicijos ir jo vieta atitinka saugumo reikalavimus, suderinus su valstybe nare, kurios teritorijoje įsikūręs paslaugų centras. Be to, dėl centro perkėlimo į kitą vietą būtų patirta išlaidų ir būtų sutrikdytas sistemos veikimas;
(24)

Tik penkis (Arado, Baja Marės, Satu Marės, Konstancijos ir Oradijos) iš 13 oro uostų nuo kito ES oro uosto skyrė ne didesnis nei 100 kilometrų atstumas ir jie buvo pasiekiami per 60 minučių. Arado oro uostas yra už 50 kilometrų nuo Timišoaros oro uosto ir yra pasiekiamas per 40 minučių. Baja Marės ir Satu Marės oro uostus skiria 76 kilometrų atstumas, įveikiamas per 1 val. 10 min. Konstancos oro uostas yra už 45 kilometrų nuo Tuzlos oro uosto ir yra pasiekiamas per 30 minučių. Oradijos oro uostas yra už 80 kilometrų nuo Vengrijoje esančio Debreceno oro uosto ir pasiekiamas maždaug per 1 val. 30 min. 3 lentelė Atstumas iki artimiausių oro uostų ir kelionės į juos trukmė Oro uostas Artimiausias kaimyninis oro uostas Atstumas (km) Kelionės trukmė Arado Timišoaros 50 0 val. 40 min. Bakeu Jasų 138 2 val. Baja Marės Satu Marės 76 1 val. 10 min. Klužo-Napokos Tirgu Murešo 104 1 val. 27 min. Krajovos Sibijaus 223 3 val. 28 min. Jasų Bakeu 128 2 val. Satu Marės Baja Marės 76 1 val. 10 min. Sibijaus Tirgu Murešo 124 1 val. 46 min. Sučavos Jasų 170 2 val. 45 min. Tirgu Murešo Klužo-Napokos 107 1 val. 45 min. Tulčos Konstancos 111 1 val. 30 min. Konstancos Tuzlos 45 0 val. 30 min. Oradijos Debreceno (Vengrija) 80 1 val. 30 min.
1.

ECCSEL ERIC sukuria ir valdo pasaulinio lygio paskirstytąją mokslinių tyrimų infrastruktūrą, kuri bus naudojama kaip centras, atsakingas už koordinuotą ECCSEL ERIC priklausančių įrenginių eksploatavimą. a) ECCSEL ERIC koordinuoja paskirstytosios infrastruktūros mokslinių tyrimų įrenginių naudojimą ir jų atnaujinimo ir naujų investicijų planus. ECCSEL ERIC tarptautiniu lygmeniu užtikrina atvirą prieigą prie tos infrastruktūros. Be to, naudodamasis turimomis priemonėmis ir kompetencija, ECCSEL ERIC padeda mokslinių tyrimų įrenginių savininkams gerinti įrenginių veikimą, juos modernizuoti ir kurti naujus įrenginius. b) ECCSEL ERIC padeda atlikti pažangiuosius eksperimentinius mokslinius tyrimus naujų tobulesnių CO2 surinkimo, transportavimo ir saugojimo technologijų (angl. CCS) srityje, kad būtų galima pradėti jas naudoti komerciniu mastu 2020–2030 m. ir po 2030 m. Ateityje generalinė asamblėja gali priimti sprendimą išplėsti ECCSEL ERIC veiklą ir įtraukti CO2 naudojimą (anglies dioksido surinkimo, naudojimo ir saugojimo veikla (CCUS)) ne tik veiksmingesnės naftos gavybai (angl. EOR). c) Pats ECCSEL ERIC nėra mokslinių tyrimų įrenginių savininkas ir jų neeksploatuoja. Tačiau ateityje generalinė asamblėja gali priimti sprendimą, kad ECCSEL ERIC investuotų į savo įrenginius arba juos valdytų. Nariai ir stebėtojai, nenorintys dalyvauti finansuojant tokius įrenginius, gali neskirti jiems finansavimo pagal 9 straipsnio 2 dalies a punktą.
(16)

todėl šį įgyvendinimo sprendimą reikėtų peržiūrėti per ketverius metus nuo jo priėmimo, kad būtų galima apsvarstyti galimybę patentuotus produktus pakeisti atvirojo standarto perdavimo protokolais. Be to, per tą peržiūrą turėtų būti apsvarstyta galimybė įtraukti bet kokius esamų PNRGOV ir EDIFACT PAXLST formatų pakeitimus ir galimus API pranešimų XML standartų pakeitimus;
10.

35 straipsnis pakeičiamas taip: „35 straipsnis 1. I, II, III ir V prieduose pateikiami į sąrašą įtrauktų asmenų ir subjektų įtraukimo į sąrašą motyvai, kuriuos JT Saugumo Taryba arba Sankcijų komitetas yra pateikę dėl I priedo. 2. Be to, I, II, III ir V prieduose taip pat pateikiama informacija, jei ji turima, būtina atitinkamų asmenų tapatybei nustatyti arba subjektams identifikuoti, kurią Saugumo Taryba arba Sankcijų komitetas yra pateikę dėl I priedo. Asmenų atveju gali būti pateikiama, be kita ko, tokia informacija: vardas ir pavardė, įskaitant kitus vardus, gimimo data ir vieta, pilietybė, paso ir asmens tapatybės kortelės numeriai, lytis, adresas, jei žinomas, ir pareigos arba profesija. Subjektų atveju gali būti pateikiama, be kita ko, tokia informacija: pavadinimai, registracijos vieta ir data, registracijos numeris ir verslo vieta. I priede taip pat nurodoma JT Saugumo Tarybos arba Sankcijų komiteto atlikto įtraukimo į sąrašą data.“;
(11)

2014 m. liepos 2 d. dokumente „Terminai ir gairės, kurie Europos pašto ir telekomunikacijų administracijų konferencijai nustatomi rengiantis šeštą kartą atnaujinti Sprendimą dėl mažojo nuotolio įrenginių“ (Timeframe and guidance to CEPT for the sixth update of the SRD Decision) (RSCOM 13–78rev2) Komisija CEPT paragino apsvarstyti galimybę su Sprendimu 2006/771/EB sujungti kitus esamus su mažojo nuotolio įrenginiais susijusius sprendimus. Savo 2016 m. liepos mėn. ataskaitoje (9) CEPT persvarstė radijo dažninio atpažinimo įrenginių techninius parametrus ir rekomendavo Komisijai panaikinti Sprendimą 2006/804/EB (11) ir persvarstytus radijo dažninio atpažinimo parametrus įtraukti į šį sprendimą;
„Namchongang“ yra KLDR prekybos bendrovė, pavaldi Atominės energijos generaliniam biurui (GBAE). „Namchongang“ dalyvavo įsigyjant Japonijos kilmės vakuuminius siurblius, kurie buvo rasti KLDR branduoliniame objekte, taip pat branduolinės srities pirkimuose, susijusiuose su asmeniu iš Vokietijos. Be to, ji nuo XX a. paskutiniojo dešimtmečio pabaigos dalyvavo įsigyjant aliuminio vamzdžius ir kitą įrangą, ypač tinkamą urano sodrinimo programai. Jos atstovas yra buvęs diplomatas, atstovavęs Šiaurės Korėjos Liaudies Demokratinei Respublikai, kai Tarptautinė atominės energijos agentūra (TATENA) 2007 m. inspektavo Yongbyon branduolinius objektus. „Namchongang“ ginklų platinimo veikla kelia rimtą susirūpinimą atsižvelgiant į anksčiau KLDR vykdytą ginklų platinimo veiklą. Telefono numeriai: +850 2 18111, 18222 (papildomas Nr. 8573). Faks. numeris: +850 2 381 4687.

a) NCG, b) NAMCHONGANG TRADING, c) NAM CHON GANG CORPORATION, d) NOMCHONGANG TRADING CO., e) NAM CHONG GAN TRADING CORPORATION, f) Namhung Trading Corporation, g) Korea Daeryonggang Trading Corporation, h) Korea Tearyonggang Trading Corporation

15.

Green Pine Associated Corporation

a) Cho'ngsong United Trading Company; b) Chongsong Yonhap; c) Ch'o'ngsong Yo'nhap; d) Chosun Chawo'n Kaebal T'uja Hoesa; e) Jindallae; f) Ku'm- haeryong Company LTD; g) Natural Resources Development and Investment Corporation; h) Saeingp'il Company; i) National Resources Development and Investment Corporation; j) Saeng Pil Trading Corporation

a) c/o Reconnaissance General Bureau Headquarters, Hyongjesan-Guyok, Pyongyang, Korėjos Liaudies Demokratinė Respublika; b) Nungrado, Pyongyang, Korėjos Liaudies Demokratinė Respublika; c) Rakrang No. 1 Rakrang District Pyongyang Korea, Chilgol-1 dong, Mangyongdae District, Pyongyang, Korėjos Liaudies Demokratinė Respublika

2012 5 2
7)

Įterpiamas šis straipsnis: „29a straipsnis Veiksmų įgyvendinimas 1. Dalyviai įgyvendina veiksmus laikydamiesi visų šiame sprendime, Europos Parlamento ir Tarybos reglamente (ES, Euratomas) Nr. 966/2012 (*1), Komisijos deleguotajame reglamente (ES) Nr. 1268/2012 (*2), taip pat kvietime teikti pasiūlymus ir susitarime dėl dotacijos nustatytų sąlygų ir įpareigojimų. 2. Dalyviai neprisiima jokių su šiuo sprendimu arba susitarimu dėl dotacijos nesuderinamų įsipareigojimų. Jei dalyvis nesilaiko su veiksmo techniniu įgyvendinimu susijusių įsipareigojimų, kiti dalyviai laikosi įsipareigojimų be papildomo Sąjungos finansavimo, išskyrus atvejus, kai Komisija aiškiai juos atleidžia nuo tų įsipareigojimų. Dalyviai užtikrina, kad Komisijai būtų tinkamu laiku pranešta apie visus įvykius, kurie galėtų smarkiai paveikti veiksmo įgyvendinimą arba Sąjungos interesus. 3. Dalyviai įgyvendina veiksmą ir tuo tikslu imasi visų būtinų ir pagrįstų priemonių. Jie pasirūpina, kad reikiamu laiku turėtų veiksmui įgyvendinti reikalingų išteklių. Kai to reikia veiksmui įgyvendinti, jie gali kreiptis į trečiąsias šalis, įskaitant subrangovus, kad jos atliktų veiksme numatytą darbą. Už atliktą darbą dalyviai atsako Komisijai ir kitiems dalyviams. 4. Subrangos sutartys dėl tam tikrų veiksmo dalių atlikimo sudaromos tik susitarime dėl dotacijos numatytais atvejais ir deramai pagrįstais atvejais, kurie negalėjo būti aiškiai numatyti susitarimo dėl dotacijos įsigaliojimo momentu. 5. Trečiosios šalys, kurios nėra subrangovai, veiksme numatytą darbą gali atlikti susitarime dėl dotacijos nustatytomis sąlygomis. Trečioji šalis ir darbas, kurį ji turi atlikti, nustatomi susitarime dėl dotacijos. Tų trečiųjų šalių patirtos sąnaudos gali būti laikomos atitinkančiomis reikalavimus, jeigu trečioji šalis atitinka visas šias sąlygas: a) jei būtų dalyvė, ji atitiktų finansavimo reikalavimus; b) ji yra susijęs subjektas arba su dalyviu turi teisinę sąsają, iš kurios aišku, kad bendradarbiavimas aprėpia daugiau nei šį veiksmą; c) ji nurodyta susitarime dėl dotacijos ir d) ji laikosi dalyviui pagal susitarimą dėl dotacijos taikomų taisyklių dėl reikalavimus atitinkančių sąnaudų ir išlaidų kontrolės. 6. Dalyviai laikosi valstybių, kuriose įgyvendinamas veiksmas, nacionalinių įstatymų, kitų teisės aktų ir etikos nuostatų. Kai tinkama, dalyviai, prieš pradėdami veiksmą, prašo atitinkamų nacionalinių ar vietinių etikos komitetų patvirtinimo. (*1) 2012 m. spalio 25 d. Europos Parlamento ir Tarybos reglamentas (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (OL L 298, 2012 10 26, p. 1)." (*2) 2012 m. spalio 29 d. Komisijos deleguotasis reglamentas (ES) Nr. 1268/2012 dėl Europos Parlamento ir Tarybos reglamento (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių taikymo taisyklių (OL L 362, 2012 12 31, p. 1).“;"
(2)

iš paraiškoje pateiktos informacijos matyti atitiktis Reglamento (EB) Nr. 443/2009 12 straipsnyje ir Įgyvendinimo reglamento (ES) Nr. 725/2011 2 ir 4 straipsniuose nurodytoms sąlygoms ir kriterijams. Be to, prie paraiškos pridėta patikros ataskaita, kurią pagal to reglamento 7 straipsnį parengė nepriklausoma sertifikuota įstaiga. Todėl pareiškėjo pasiūlyta 12 voltų starterio-kintamosios srovės generatoriaus i-StARS su diržine pavara našiojo generatoriaus funkcija turėtų būti pripažinta ekologine naujove;
(2)

Sprendime 2011/72/BUSP išdėstytos ribojamosios priemonės taikomos iki 2017 m. sausio 31 d. Remiantis to sprendimo peržiūros rezultatais, ribojamųjų priemonių taikymas turėtų būti pratęstas iki 2018 m. sausio 31 d. Be to, reikėtų atnaujinti su dviem į sąrašą įtrauktais asmenimis susijusią tapatybės nustatymo informaciją;
(8)

SRA yra atsakingos už jų jurisdikcijoje leidimą gavusių pripažintų biržų reguliavimą ir priežiūrą. Priežiūros įgaliojimai, be kita ko, apima teisę priimti sprendimą dėl prekybos ir dėl to, kaip pripažintos biržos vykdo savo veiklą. Be to, pagal pripažinimo įsakymo sąlygas pripažintos biržos turi pranešti SRA apie dalyvių ir jų klientų įtariamus vertybinių popierių įstatymo pažeidimus, taip pat turi reguliariai teikti ataskaitas SRA apie savo tyrimų statusą ir drausmines priemones. Kad galėtų vykdyti priežiūros pareigas, pripažintos biržos turi tam skirtus tyrimų ir vykdymo užtikrinimo darbuotojus, kurie nuolat stebi prekybą ir atlieka dalyvių prekybos operacijų sąrašo peržiūras vietoje. SRA taip pat turi įgaliojimus skirti sankcijas pripažintoms biržoms už vertybinių popierių įstatymų (teisėkūros aktų, nacionalinių teisės aktų, taisyklių ir pripažinimo įsakymų) pažeidimus. Sankcijos apima baudas, papeikimus, pripažinimo įsakymo atšaukimą arba registracijos sustabdymą, arba papildomas sąlygas, kurias turi įvykdyti pripažintos biržos, kad atitiktų vertybinių popierių įstatymų reikalavimus;
(8)

šviežių bananų importas iš kitų tradicinių didelių eksportuojančių šalių, su kuriomis ES taip pat yra sudariusi laisvosios prekybos susitarimus, visų pirma, Kolumbijos, Kosta Rikos ir Panamos, iki 2016 m. spalio mėn. iš esmės buvo mažesnis už ribines vertes, kurios tokiam importui nustatytos pagal panašias stabilizavimo priemones; be to, per pastaruosius ketverius metus šio importo tendencijos ir vieneto vertė buvo panašios. Pavyzdžiui, iš Kolumbijos ir Kosta Rikos importuojamas kiekis 2016 m. spalio mėn. buvo atitinkamai 792 000 t ir 521 000 t mažesnis už tokiam kiekiui nustatytas ribines vertes, o tai yra gerokai daugiau, nei visa ribinė importo iš Peru apimtis per visus metus (90 000 t);
(9)

GOV/2010/67 pavadinimu „Tiekimo užtikrinimas: TATENA mažai įsodrinto urano (MĮU) rezervo sukūrimas siekiant tiekti MĮU valstybėms narėms“ 15 punkte nustatyta, kad „Agentūra yra TATENA MĮU rezerve laikomo MĮU savininkė ir ji kontroliuoja MĮU, kuris oficialiai yra teisėta jos nuosavybė. Agentūra atsakinga už jai priklausančių medžiagų saugojimą ir apsaugą ir užtikrina, sudarydama susitarimus su visomis priimančiosiomis valstybėmis, kad MĮU būtų apsaugotas nuo gamtinių ir kitų pavojų, neteisėto paėmimo arba diversijos, žalos arba sunaikinimo, įskaitant sabotažą ir prievartinį pagrobimą. Be to, sudarydama susitarimus su visomis priimančiosiomis valstybėmis, Agentūra užtikrina, kad TATENA MĮU rezerve saugomam MĮU būtų taikomos TATENA branduolinės saugos garantijos, taip pat tai, kad priimančioji valstybė ar valstybės taikytų saugos standartus ir priemones, taip pat fizines apsaugos priemones.“ GOV/2010/67 16 punkte taip pat nustatyta, kad „Agentūra, valdytojų tarybai patvirtinus, su visomis priimančiosiomis valstybėmis sudaro susitarimą su priimančiąja valstybe, panašų į dabartinį TATENA susitarimą dėl būstinės, kuriame numatomas saugyklos saugos ir saugumo užtikrinimas, taip pat tinkamas civilinės atsakomybės draudimas, ir kuriuo Agentūrai suteikiamos privilegijos ir imunitetas, reikalingi nepriklausomai TATENA MĮU rezervo veiklai vykdyti, įskaitant teisę įvežti MĮU į TATENA MĮU rezervą ir išvežti iš jo, kaip Agentūra yra nustačiusi pagal statutą ir susitarimą su priimančiąja (-iosiomis) valstybe (-ėmis). Be to, prireikus sudaromi apdrausti tranzito susitarimai su priimančiosios valstybės kaimyninėmis valstybėmis“;
A)

Jei gaminiai turi duomenų ir (arba) tinklo funkcijas arba tiltinę jungtį, be bandymų, kurie atliekami esant aktyvintoms duomenų ir (arba) tinklo funkcijoms ir naudojant tiltinę jungtį (žr. 5.2 skirsnio C punkto 1 papunktį), pagal 5.2 skirsnio C punkto 1 papunkčio b ir c papunkčius atliekamas miego veiksenos bandymas, kai duomenų ir (arba) tinklo funkcijos išjungtos ir tiltinė jungtis nenaudojama.
(3)

AKR ir ES partnerystės susitarimo III priedo 2 straipsnis yra susijęs su Įmonių plėtojimo centru (toliau – ĮPC). To III priedo 2 straipsnio 6 dalies a punktu AKR ir ES ambasadorių komitetas paskirtas ĮPC priežiūros institucija, kuri be kita ko yra atsakinga už ĮPC statuto, priimto AKR ir ES ambasadorių komiteto sprendimu Nr. 8/2005 (2), nustatymą (toliau – ĮPC statutas). Pagal III priedo 2 straipsnio 7 dalies a punktą ĮPC vykdomoji taryba be kita ko yra atsakinga už ĮPC finansinių bei tarnybos nuostatų nustatymą;
(269)

Galiausiai kadangi vertikaliąją grandinę sudarančios gamyklos geografiškai yra nutolusios viena nuo kitos, dėl produkto pobūdžio (labai nuodingos suskystintosios dujos) VCM transporto sąnaudos itin didelės, neatsižvelgiant į tai, kaip produktas vežamas (geležinkeliu, keliais ar jūra). Dėl didelių transporto sąnaudų (kurios sudaro apie 10 % produkto vertės) padėtis labai pablogėja tuo atveju, kai maržos nedidelės, kaip Komisija pažymėjo Sprendimo Ineos, Solvay ir JV 1452 punkte: „As regards imports from other areas, VCM transport costs seem to constitute a major hurdle. IHS, a global information company that provides, among other things, monthly and annual indexes, reports and news related to the vinyl industry, talks about „prohibitive freight rates“. This is not surprising, as VCM is a chemical product that is hazardous and difficult to transport, as acknowledged by the Notifying Parties.“ („Dėl importo iš kitų vietovių pažymėtina, kad VCM transporto sąnaudos atrodo labai didelė kliūtis. IHS, pasaulinio masto informacinė įmonė, kuri, be visų kitų duomenų, teikia su vinilo sektoriumi susijusius mėnesinius ir metinius rodiklius, ataskaitas ir informaciją, nurodo „labai didelius transporto tarifus“. Tai nestebina, nes VCM yra pavojingas cheminis produktas, kurį sunku gabenti, kaip pripažino pranešančiosios šalys“).